Jan Hanvold

Jan Kåre Hanvold (født 1951) er en norsk  predikant, mediemisjonær og forretningsmann. Han har blant annet grunnlagt den kristne TV-kanalen Visjon Norge og er involvert i flere andre kristne mediebedrifter som Vision Bibel Center, Euro Vision Network AS og Radio Visjon.Eierskapstilsynet  (lesedato 27. september 2008)

Bakgrunn og tidligere virksomhet
Jan Hanvold gikk på Troens Bevis Bibel og Misjonsinstitutt i Sarons Dal under Hans Bratteruds ledelse sist i 1970-årene.Visjon Norges Studio Direkte 18. november 2015

Inspirert av amerikansk nykarismatisk teologi satset Hanvold i 1980-årene stort på evangelisering og helbredelsesmøter med innleide predikanter, blant annet på Jordal Amfi.Kristensen, Vidar & Gabrielsen, Gunnar Bakke: Møte med livet s. 36 Virksomheten ble samlet under konseptet Ny Visjon og ble drevet fra den gamle Jobufabrikken i Drøbak.Predikantens vekst og fall . . . og på'n igjen, Aftenposten, 23. oktober 1993 I 1985 etablerte Hanvold Ny Visjon Bibelskole i denne bygningen i samarbeid med Sigfred Rafoss og Hans Bratterud, begge med sentrale roller i Oslo Fullevangeliske Kirke (OFK).Bergem, Anders: Himmelen på forskudd? : oppgjør med framgangsteologien, s. 28-29, Luther, 1987, ISBN 8253174640 Det forelå også planer om en ny kristen avis."Ny Visjon" i Drøbak satser: Bibelskole og kristen avis, Aftenposten, 30. juli 1984 Sammen med Bratterud drev Hanvold i tillegg European Broadcasting Network og TV-kanalen New World Channel inspirert av amerikanske kristne TV-kanaler.Med Gud som sponsor, A-magasinet, 6. juli 1985 Kanalen nådde ca.  husstander i Norge, Sverige, Finland, Nederland og Frankrike før den ble lagt ned i 1986.Chalaby, Jean K.: Transnational Television in Europe: Reconfiguring Global Communications Networks, s. 16 Parallelt med dette drev Hanvold sitt eget firma, «Jan Hanvold Ministries», som distribuerte opptak av taler av internasjonale predikanter og ham selv. I 1989 opprettet Hanvold også stiftelsen Vision Bibel Center (VBC) som skulle drive misjonsvirksomhet og utdeling av bibler i Øst-Europa under konseptnavnet Bibelen For Alle.

Forretningene kom etter hvert ut av kontroll, noe som kulminerte i en serie konkurser i 1989. Hanvold ble slått personlig konkurs, fikk konkurskarantene og ble idømt 120 dagers fengselsstraff hvorav 45 dager ubetinget.Hegnar Online: Predikant Jan Hanvold er på farten igjen som pengeinnsamler (besøksdato 27. september 2008)

Ettersom Visjon Bibel Center var en stiftelse uten koblinger til Hanvolds øvrige selskapsstruktur, gikk den klar av konkursraset. I 1990 ble Frank Kaleb Jansen innlemmet i stiftelsens styre. Han ble samtidig stiftelsens ansikt utad i innsamlingen av penger til misjonsarbeidet. På denne tiden satt Hanvold også i styret til OFK Radio som ble drevet av Hans Bratterud.Må ut av eteren?, Aftenposten, 31. mars 1990

 Visjon Norge 

I 2003 etablerte Jan Hanvold den kristne TV-kanalen Visjon Norge. Første sending gikk på luften 24. mars 2003. Virksomheten drives av selskapet TV Visjon Norge AS og finansieres primært gjennom gaveinntekter. Virksomheten drives fra lokaler i Drammen, og TV-signalene går ukryptert bl.a. som en del av Canal Digitals kanalpakke. De fleste sendingene går fra studio i Drammen, men Visjon Norge eier også to OB-busser som muliggjør opptak og live-sendinger fra andre lokasjoner.

Visjon Norge gjenspeiler mye av Jan Hanvolds teologiske profil, og blant fokusområdene er helbredelse ved bønn. Svein-Magne Pedersen og Jens Garnfeldt er blant helbredelsespredikantene som har fått sendeflate gjennom Visjon Norge.Mirakel-tv fem ganger i uka, Fædrelandsvennen, 25. mai 2004Når de døde våkner, Vårt Land, 13.09.2013

Hanvold driver bistandsarbeid i Øst-Europa med penger samlet inn via TV-kanalen.Norge I Dag: Ny utlevering til Moldova starter  (besøksdato 2. januar 2012) Dette blir distribuert gjennom kristne menigheter og samarbeidspartnere i de ulike landene. De siste årene har arbeidet vært fokusert på Moldova hvor det er bygget opp en barnelandsby, en kristen grunnskole og et eldrehjem.Norge I Dag: Visjon Norge bygger i Moldova  (lesedato 12. januar 2010)

I styret for Visjon Norge sitter Finn Jarle Sæle som også er redaktør i den kristne avisen Norge Idag.Finn Jarle Sæle Proff Sæle har i sin avis vært en  forsvarer av Hanvolds virksomhet, især når den har blitt kritisert i media og av andre kristne.Svepeslaga i media mot konservative kristne Norge IdagFjordårets norske karakterdrap Norge IdagUklok advarsel mot Visjon Norge Norge Idag

Ved siden av virksomheten i mediebedriftene, er Hanvold sammen med sin ektefelle Inger Karin Johnstad Hanvold også pastor i den lokale menigheten Visjonskirken i Drammen.

 Teologisk profil 

Hanvolds budskap er evangelisk kristent med hovedvekt på Jesus Kristus som frelser og sterk tro på Guds mirakler i hverdagen. Hanvold gir også støtte til Israel og jødefolket.Visjon Norge: Om oss Hans teologiske ståsted har gjort at han har blitt sammenlignet med predikanter som Aage Samuelsen og Aril Edvardsen.Tro og mirakler Gud og mammon, Aftenposten, 31. juli 1985 Hans forkynnerstil blir gjerne kalt herlighetsteologi eller fremgangsteologi ettersom han er tydelig på at åndelig og økonomisk suksess henger tett sammen.Mirakeltro møter bastant motstand, Aftenposten, 7. september 1985

 Omfattende pengeinnsamling 
Regnskapstallene fra Visjon Norge og Visjon Bibel Center viser at selskapene har tatt inn om lag 175 millioner kroner gjennom innsamlinger i perioden 1999–2007.<ref>[http://www.vl.no/samlet-inn-175-millioner-p%C3%A5-ni-%C3%A5r-1.41803 Vårt land: Samlet inn 175 millioner på ni år] (lesedato 27. september 2008)</ref> I 2016 anslo NRK at Hanvold i tillegg hadde samlet inn over én milliard norske kroner gjennom Visjon Norge.NRK: Pengepredikanten (besøksdato 25. oktober 2016)  Hanvold har fått oppmerksomhet i media for å bruke kreative metoder i innsamlingsaksjonene, og har blitt beskyldt for aggressiv og manipulerende retorikk.NRK: Misjonsstiftelse refses (besøksdato 27. september 2008) En granskning av nødhjelpsprosjektet VBC-Nødhjelp viste at bare 30 % av de innsamlede midlene tilfalt formålet.

I 2010 beskyldte Hanvold norske kristne for underslag mot Gud og hevdet at de ved å gi mindre enn ti prosent av inntekten sin i tiende til kristne organisasjoner underslår åtte milliarder kroner årlig.Vårt land: - Kristenfolket underslår 8 milliarder i året (besøksdato 10. juli 2012) 

Ved å betale  kroner til Visjon Norge kan man få en «Peters Velsignelse». Ved å betale  kroner kan man få en «Isaks Velsignelse». Beløp på  og  gir mindre verdifulle velsignelser.Kristen-kanal: Gi 50.000 kroner – bli velsignet av Gud  (besøksdato 16. desember 2017) Våren 2020 solgte Visjon Norge «beskyttelse» mot koronaviruset mot donasjoner på 2020 kroner til Hanvolds TV-kanal.| «Dekk dine barn med et offer. Gi 2020 kroner»  (besøksdato 4. mars 2020) Senere på våren ble produkter i TV-kanalens nettbutikk omtalt i reklame med lovnad om at de skulle ha beskyttende egenskaper mot virus.| «Ville selge «virushemmende» kosttilskudd – kan få 250.000 kroner i bot» (besøksdato 26. mars 2020)

Hanvold har hevdet at "Jo mere du gir, dess mere velsigna blir du.  Det er'kke meg som sier, det er Guds ord som sier det.  Jo mere du gir, dess mere, da, får du".  Programmet "Studio direkte" sendt på TV Visjon Norge 20. januar 2021 (besøksdato 22. januar 2021

Biskop i Hamar, Solveig Fiske, har uttalt at «Det er legitimt å samle inn penger. Mange aktører, både kirkelige og andre, gjør det. Men det er illegitimt og sterkt kritikkverdig å formidle – ja om det så bare er å antyde – at den som gir penger, får mer helbredelse enn de som ikke gir.» (besøksdato 16. desember 2017) Biskop i Tunsberg, Per Arne Dahl, har i en omtale av Visjon Norge advart mot «sammenblandingen av skråsikre løfter om helbredelse og i overkant frimodig pengeinnsamling.»Nåden er gratis, men ikke bønn for syke  (lesedato 16. desember 2017)

Hanvold ble i 2010 omtalt som den blant norske kristne ledere med høyest nettoinntekt. NRK har i dokumentarprogrammet «Pengepredikanten» beskrevet hvordan Jan Hanvold har gjort forretninger mellom Visjon Norge til sine private eiendomsselskaper, der han og hans kone har kontroll. Selskapene kjøper eiendommer hvor Visjon Norge har virksomhet, og som representant for Visjon Norge leier han deretter eiendommene fra eiendomsselskapene. Jan Hanvold undertegner både som utleier og leietaker, men hevder selv at dette er markedspriser.NRK: Pengepredikanten (besøksdato 23. oktober 2011)  I 2019 tjente Jan Hanvold ifølge NRK anslagsvis 10 milloner kroner på eiendomssalg. NRK: TV-pastor tjener millioner på eiendomssalg  I 2022 ble selskapet Eiker Grafisk Eiendom AS, der Jan Hanvold eide 50 %, solgt for 9.2 millioner kroner til TV Visjon Norge.«TV-pastor selger millioneiendom til egen kanal», NRK, 31. august 2022

 Bibliografi 
 Himmelsk økonomi, Vision Heaven Ltd., 2006
 Gud og mammon, Vision Heaven Ltd., 2009
 Uten filter, Eget forlag, 2017, ISBN 9788269090109

 Litteratur 
 Karstensen, Stein: Skapelse og frelse, 1985
 Andersen, Svein E.: Jan Hanvold - gir seg aldri!'', Hermon, 2008

 Referanser 

 Eksterne lenker 

 Visjonnorge.com
 Visjonskirken.no

Kategori:Norske kristne predikanter
Kategori:Fødsler i 1951
Kategori:TV-predikanter